**11. pielikums**

Valsts pētījumu programmas “Enerģētika”

atklāta projektu pieteikumu konkursa “Atjaunojamie un vietējie energoresursi” nolikumam

**Metodika projekta pieteikuma atbilstības izvērtēšanai pēc nozares specifiskajiem kritērijiem**

1. Metodika izstrādāta, ievērojot Ministru kabineta 2018. gada 4. augusta noteikumus Nr. 560 „Valsts pētījumu programmu projektu īstenošanas kārtība” (turpmāk – noteikumi) un Valsts pētījumu programmas “Enerģētika”( turpmāk – programma) īstenošanas un uzraudzības komisijas (turpmāk – komisija) 2018. gada 11. oktobrī apstiprināto atklāta projektu pieteikumu konkursa “Atjaunojamie un vietējie energoresursi” nolikumu (turpmāk – nolikums).

2. Projekta pieteikuma atbilstību nolikuma 45.1.–45.3. apakšpunktā minētajiem nozares specifiskajiem kritērijiem izvērtē komisija divu nedēļu laikā no ekspertīzes vērtējuma projektu pieteikumu saraksta saņemšanas.

3. Katru projekta pieteikuma atbilstību nozares specifiskajiem vērtēšanas kritērijiem vērtē vismaz divi komisijas balsstiesīgie locekļi vai komisijas pieaicinātie eksperti, aizpildot individuālo nozares specifisko kritēriju vērtēšanas veidlapu.

4. Individuālajā vērtējumā katrs kritērijs tiek izvērtēts piešķirot 0–0,5 punktus par katru zemāk tabulā atsevišķi minēto nosacījumu.

5. Par kopējā vērtējuma sastādīšanu atbildīgais komisijas balsstiesīgais loceklis vai komisijas pieaicinātais eksperts aizpilda projekta pieteikuma kopējo nozares specifisko kritēriju vērtēšanas veidlapu, kuru paraksta abi vērtētāji un iesniedz komisijas sekretariātam komisijas noteiktajā termiņā.

|  |  |  |  |
| --- | --- | --- | --- |
| Nr. p.k. | Nozares specifiskais kritērijs  *Atbilstoši nolikuma 45.1. – 45.3. apakšpunktam* | Atbilstības pārbaude  *Visu kritēriju atbilstības pārbaudi veic, ievērojot šādus nosacījumus* | Vērtējums, punkti |
| 1. | projekta īstenošanas rezultātā tiks radītas jaunas zināšanas attiecībā uz enerģijas, kas iegūta izmantojot atjaunojamos un vietējos (ogļūdeņraži, ģeotermālā enerģija) energoresursus, ilgtspējīgas attīstības veicināšanu Latvijas situācijai atbilstošā, izmaksu efektīvā veidā, tajā skaitā sniegti vispusīgi rīcībpolitikas ieteikumi | *1.1. Plānots izstrādāt jaunus risinājumus atjaunojamo un vietējo energoresursu jomā ar ieguldījumu Latvijas ekonomikā*  *[0,5 punkti]* |  |
| *1.2. Plānots analizēt atjaunojamo un vietējo resursu potenciālu teritoriālā griezumā*  *[0,5 punkti]* |  |
| *1.3. Paredz analizēt jaunus rīcībpolitiku finansēšanas risinājumus*  *[0,5 punkti]* |  |
| 2. | projektā ir paredzēta sadarbība ar enerģijas, kas ražota no atjaunojamiem un vietējiem (ogļūdeņraži, ģeotermālā enerģija) energoresursiem, nozari pārstāvošiem sociālajiem partneriem | *2.1. Projektā plānota sadarbība ar tādas enerģijas, kas ražota Latvijā no atjaunojamiem un vietējiem resursiem, gala patērētājiem un tos pārstāvošām organizācijām (asociācijas, u.c.)*  *[0,5 punkti]* |  |
| *2.2. Projektā plānota sadarbība izstrādāto risinājumu aprobācijā*  *[0,5 punkti]* |  |
| *2.3. Projektā plānota sadarbība ar sociālajiem partneriem datu, informācijas, kompetences apmaiņas u.tml. jomā.*  *[0,5 punkti]* |  |
| 3. | projekts paredz pētāmās jomas pasākumu, tehnoloģiju vai potenciāla apguves ietekmes novērtējumu uz tautsaimniecību | *3.1. Pētījumā plānota vienas tehnoloģijas attīstība un ietekmes novērtējums*  *[0,5 punkti]* |  |
| *3.2. Pētījumā plānota divu vai vairāku tehnoloģiju attīstība un ietekmes novērtējums*  *[0,5 punkti]* |  |
| *3.3. Pētījumā plānota tehnoloģiju attīstība un to komercializācijas potenciāla izvērtējums*  *[0,5 punkti]* |  |
| ***KOPĀ:*** | | |  |